โครงสร้างกรรมการบริษัทฯ

โครงสร้างกรรมการบริษัทฯ ประกอบด้วยคณะกรรมการ 3 ชุด คือ คณะกรรมการ
คณะกรรมการตรวจสอบ และคณะกรรมการบริหาร ซึ่งมีรายละเอียดดังต่อไปนี้

คณะกรรมการ

คณะกรรมการของบริษัทฯ ณ วันที่ 31 ธันวาคม 2550 ประกอบด้วยกรรมการทั้งสิ้นจำนวน 8 ท่าน
และเข้าร่วมประชุมคณะกรรมการบริษัท ดังต่อไปนี้

ชื่อ-นามสกุล ตำแหน่ง เข้าร่วมประชุม(ครั้ง)

1. นายอนุชา สิหนาทกถากุล ประธานกรรมการบริษัท 4/4

2. นายนนทวัฒน์ ทองมี กรรมการผู้จัดการ 4/4

3. พลโทถวัลยา ประภาพันธ์ กรรมการ 4/4

4. พลตำรวจตรีสุนทร บุญเรือง กรรมการ 4/4

5. นายเจเรมี่ คิง กรรมการ 2/4

6.. นางสาวสุคนธ์ กาญจนาลัย กรรมการและประธานกรรมการตรวจสอบ 4/4

7. นายพรสนอง ตู้จินดา กรรมการและกรรมการตรวจสอบ 3/4

8. นายผสันต์สุข อายนบุตร กรรมการและกรรมการตรวจสอบ 4/4

เลขานุการคณะกรรมการบริษัท : นายธนากร ลีละสิริ

หมายเหตุ - กรรมการผู้มีอำนาจลงลายมือชื่อแทนบริษัทฯ คือนายอนุชา สิหนาทกถากุล,
นายนนทวัฒน์ ทองมี, นายเจเรมี่ คิง สองในสามคนนี้
ลงลายมือชื่อร่วมกันและประทับตราสำคัญของบริษัท

- นายธนากร ลีละสิริ ได้ลาออกจากการดำรงตำแหน่งกรรมการ ตั้งแต่วันที่ 22 สิงหาคม 2550
เป็นต้นไป

- นายเจเรมี่ คิง ได้ดำรงตำแหน่งกรรมการ แทนนายธนากร ลีละสิริ
ที่ได้ลาออกจากการเป็นกรรมการ

ตั้งแต่การประชุมคณะกรรมการบริษัท ครั้งที่ 3/2550 เมื่อวันที่ 22 สิงหาคม 2550 เป็นต้นไป และ
ดำรงตำแหน่งกรรมการตั้งแต่วันที่ 23 สิงหาคม 2550

ขอบเขตอำนาจหน้าที่ของคณะกรรมการบริษัท

1. กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติของที่ประชุม ผู้ถือหุ้น

2. กรรมการจะต้องไม่ประกอบกิจการเข้าเป็นหุ้นส่วน
หรือเข้าเป็นกรรมการในนิติบุคคลอื่นที่มีสภาพอย่างเดียวกัน และ

เป็นการแข่งขันกับกิจการของบริษัทฯ
เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งกรรมการผู้นั้น 3.
กรรมการจะต้องแจ้งให้บริษัทฯ
ทราบโดยไม่ชักช้าในกรณีที่กรรมการมีส่วนได้เสียในสัญญาใดที่ทำกับบริษัทฯ หรือ
ในกรณีที่กรรมการถือหุ้นหรือหุ้นกู้ในบริษัทฯ หรือบริษัทในเครือเพิ่มขึ้นหรือลดลง

4. คณะกรรมการบริษัทมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหาร
เพื่อดำเนินการอย่างหนึ่ง อย่างใดหรือหลายอย่าง
ทั้งนี้คณะกรรมการบริษัทได้กำหนดให้กรรมการผู้มีอำนาจลงลายมือชื่อผูกพันบริษัทฯ มี
อำนาจดำเนินการเรื่องต่างๆของกิจการได้เอง
เว้นแต่อำนาจในการดำเนินการดังต่อไปนี้จะกระทำได้ก็ต่อเมื่อได้รับอนุมัติ จากที่ประชุมผู้ถือหุ้นก่อน

  (1) เรื่องที่กฎหมายกำหนดให้กระทำได้ต่อเมื่อได้รับอนุมัติจากที่ประชุมผู้ถือหุ้น

  (2) การทำรายการที่กรรมการมีส่วนได้เสียและอยู่ในข่ายที่กฎหมาย
  หรือข้อกำหนดของตลาดหลักทรัพย์แห่ง ประเทศไทยระบุให้ต้องได้รับอนุมัติจากที่ประชุมผู้ถือหุ้น

เว้นแต่ในเรื่องดังต่อไปนี้จะต้องได้รับความเห็นชอบจากที่ประชุมคณะกรรมการ
และที่ประชุมผู้ถือหุ้นด้วยคะแนนเสียง ไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน อันได้แก่ การเพิ่มทุน
การลดทุน การออกหุ้นกู้ การขายหรือโอนกิจการของบริษัททั้งหมด หรือ
บางส่วนที่สำคัญให้แก่บุคคลอื่น การซื้อหรือรับโอนกิจการของบริษัทอื่นมาเป็นของบริษัทฯ
การแก้ไขหนังสือบริคณห์สนธิหรือข้อบังคับ เป็นต้น

ทั้งนี้ให้รายการที่กรรมการหรือบุคคลที่อาจมีความขัดแย้ง มีส่วนได้เสีย หรือ
อาจมีความขัดแย้งทางผลประโยชน์อื่นใดกับบริษัทฯ
ให้กรรมการซึ่งมีส่วนได้เสียในเรื่องใดไม่มีสิทธิอนุมัติการทำรายการในเรื่องนั้น

คณะกรรมการตรวจสอบ

ที่ประชุมสามัญผู้ถือหุ้นของบริษัทประจำปี 2550 ประชุมเมื่อวันที่ 26 เมษายน 2550
และการประชุมคณะกรรมการครั้งที่ 1/2550 ประชุมเมื่อวันที่ 15 กุมภาพันธ์ 2550
ได้มีมติให้แต่งตั้งคณะกรรมการตรวจสอบของบริษัทฯ ประกอบด้วยกรรมการทั้งหมด 3 ท่าน
และมีการเข้าร่วมประชุมคณะกรรมการตรวจสอบ ในปี 2550 ดังต่อไปนี้

ชื่อ-นามสกุล ตำแหน่ง เข้าร่วมประชุม (ครั้ง)

1. นางสาวสุคนธ์ กาญจนาลัย ประธานกรรมการตรวจสอบ 4/4

2. นายพรสนอง ตู้จินดา กรรมการตรวจสอบ 3/4

3. นายผสันต์สุข อายนบุตร กรรมการตรวจสอบ 4/4

โดยมีกำหนดวาระ 2 ปี ตั้งแต่วันที่ 1 มีนาคม 2549 ถึงวันที่ 28 กุมภาพันธ์ 2551
และปีหนึ่งให้มีการประชุมคณะกรรมการตรวจสอบอย่างน้อย 4 ครั้ง

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบมีหน้าที่และความรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
(กลต.) และ ตลาดหลักทรัพย์แห่งประเทศไทย และให้รายงานตรงต่อคณะกรรมการบริษัท

1. สอบทานให้บริษัทฯมีรายงานทางการเงินอย่างถูกต้องและเพียงพอ

2.
สอบทานให้บริษัทฯมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือ กฎหมายที่เกี่ยวข้องกับธุรกิจของบริษัทฯ

4. พิจารณา คัดเลือก เสนอแต่งตั้ง และเสนอค่าตอบแทนของผู้สอบบัญชีของบริษัท ฯ

5. พิจารณาการเปิดเผยข้อมูลของบริษัทฯ ในกรณีที่เกิดรายการเกี่ยวโยงกัน
หรือรายการที่อาจมีความขัดแย้งทาง ผลประโยชน์ให้มีความถูกต้องและครบถ้วน

6. จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัทฯ ซึ่ง
รายงานดังกล่าวต้องลงนามโดยประธานคณะกรรมการตรวจสอบ

7. ปฏิบัติการอื่นใดตามที่คณะกรรมการบริษัทฯ
มอบหมายด้วยความเห็นชอบของคณะกรรมการตรวจสอบ

คณะกรรมการบริหาร

คณะกรรมการบริหาร ณ วันที่ 31 ธันวาคม 2550 มีจำนวน 6 ท่าน ดังนี้

ชื่อ-นามสกุล ตำแหน่ง

1. นายอนุชา สิหนาทกถากุล ประธานกรรมการบริหาร

2. นายนนทวัฒน์ ทองมี กรรมการผู้จัดการ

3. นายธนากร ลีละสิริ ผู้ช่วยกรรมการผู้จัดการ

4. นางวิไลพร ศิริภูริกาญจน์ ผู้ช่วยกรรมการผู้จัดการ

5. นายปกรณ์ ศรวณีย์ ผู้ช่วยกรรมการผู้จัดการ

6. นายเสริม ชัยสังฆะ ผู้ช่วยกรรมการผู้จัดการ

  ขอบเขตอำนาจหน้าที่ของคณะกรรมการบริหาร

คณะกรรมการบริษัทฯได้มอบอำนาจให้แก่คณะกรรมการบริหารให้เป็นผู้รับมอบอำนาจของบริษัทฯ
มีอำนาจกระทำการแทนบริษัทฯ ในกิจการตามเงื่อนไขดังต่อไปนี้

1. มีอำนาจในการจัดการและบริหารกิจการของบริษัทฯ ตามวัตถุประสงค์ ข้อบังคับ
มติที่ประชุมผู้ถือหุ้น และ มติที่ประชุมคณะกรรมการบริษัททุกประการ

2. มีอำนาจพิจารณาอนุมัติการปฏิบัติงานทั่วไป เช่น การจัดซื้อยานพาหนะ
การจำหน่ายอสังหาริมทรัพย์ และการ
ขออนุมัติจัดซื้อวัสดุอุปกรณ์สำนักงานประเภทสิ้นเปลืองที่มีมูลค่ามากกว่า 1 แสนบาท
นอกจากนี้ยังรวมถึงการผูกพัน ในสัญญาการก่อสร้าง สัญญาการเช่าซื้อ หรือ สัญญาอื่นๆ
ที่มีมูลค่ามากกว่า 1 ล้านบาท

3. มีอำนาจพิจารณาอนุมัติการปฏิบัติงานโครงการมูลค่ามากกว่า 50 ล้านบาท อันได้แก่
การรับเหมาโครงการก่อสร้าง

ซึ่งครอบคลุมถึง การอนุมัติโครงการ การซื้อวัสดุก่อสร้าง การจัดจ้างผู้รับเหมาช่วง

4. กำหนดโครงสร้างองค์กร การบริหาร และกรรมการบริหาร
โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง และการเลิกจ้าง
วิศวกรหรือพนักงานของบริษัทฯ

5. มีอำนาจจัดทำ เสนอแนะ และกำหนดนโยบายแนวทางธุรกิจ และกลยุทธ์ทางธุรกิจของบริษัทฯ
ต่อคณะกรรมการ บริษัทฯ เพื่อพิจารณาอนุมัติเห็นชอบ

6. กำหนดแผนธุรกิจ อำนาจการบริหารงาน อนุมัติงบประมาณสำหรับประกอบธุรกิจประจำปี
และงบประมาณรายจ่าย ประจำปี และดำเนินการตามแผนทางธุรกิจ และกลยุทธ์ทางธุรกิจ
โดยสอดคล้องกับนโยบายและแนวทางธุรกิจที่ คณะกรรมการบริษัทได้อนุมัติแล้ว

7. ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

8. คณะกรรมการบริหารไม่สามารถอนุมัติ หรือมีส่วนเกี่ยวข้อง หรือเข้าร่วมดำเนินธุรกิจ
การทำธุรกิจ หรือ ดำเนินการรายการทุกประเภทที่ตน หรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทาง ผลประโยชน์ในลักษณะอื่นใดกับบริษัทฯ

คณะผู้บริหาร

ณ วันที่ 31 ธันวาคม 2550 บริษัทฯ มีผู้บริหารจำนวนทั้งสิ้น 5 ท่าน ดังนี้

ชื่อ-นามสกุล ตำแหน่ง

1. นายนนทวัฒน์ ทองมี กรรมการผู้จัดการ 

  2. นายธนากร ลีละสิริ ผู้ช่วยกรรมการผู้จัดการสายงานบริหาร

  3. นางวิไลพร ศิริภูริกาญจน์ ผู้ช่วยกรรมการผู้จัดการสายงานการเงินและบัญชี

  4. นายปกรณ์ ศรวณีย์ ผู้ช่วยกรรมการผู้จัดการสายงานวิศวกรรม

  5. นายเสริม ชัยสังฆะ ผู้ช่วยกรรมการผู้จัดการสายงานสนับสนุนธุรกิจ

  ขอบเขตอำนาจหน้าที่ของกรรมการผู้จัดการ

กรรมการผู้จัดการมีอำนาจดำเนินการ
เป็นผู้บริหารจัดการและควบคุมดูแลการดำเนินธุรกิจตามปกติของบริษัทฯ และสามารถ

อนุมัติรายการที่เป็นธุรกรรมตามปกติของบริษัทฯ เช่น การจัดซื้อคอมพิวเตอร์หรืออุปกรณ์ที่เกี่ยวข้อง
ในวงเงินไม่เกิน 100,000 บาท การลงนามในสัญญาเช่าซื้อ หรือ สัญญาอื่นๆ มูลค่าไม่เกิน
1,000,000 บาท การอนุมัติการตัดหนี้สูญในวงเงินไม่เกินร้อยละ 10 ของโครงการ และไม่เกิน 1
ล้านบาท เป็นต้น อย่างไรก็ตาม
การอนุมัติการเข้าประมูลงานโครงการก่อสร้างต้องให้เป็นไปตามขอบเขตอำนาจตามตารางอำนาจอนุมัติ
(Authority Table) ซึ่งได้รับการอนุมัติจากคณะกรรมการบริษัทฯ นอกจากนี้กรรมการผู้จัดการ
ยังมีอำนาจดำเนินการตามที่คณะกรรมการบริษัทฯหรือคณะกรรมการบริหารได้มอบหมาย
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนกรรมการผู้จัดการในเรื่องที่จำเป็นและสมควร
โดยให้อยู่ในดุลยพินิจของกรรมการผู้จัดการ

ทั้งนี้ กรรมการผู้จัดการ หรือ บุคคลซึ่งได้รับมอบอำนาจจากกรรมการผู้จัดการจะไม่สามารถอนุมัติ
หรือ มีส่วนเกี่ยวข้อง หรือเข้าร่วมดำเนินธุรกิจ ทำธุรกิจ หรือ
ดำเนินการรายการทุกประเภทที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ

10.2 การสรรหากรรมการและผู้บริหาร

บริษัทฯ ไม่มีคณะกรรมการสรรหา (Nominating Committee)
ในการคัดเลือกบุคคลที่จะดำรงตำแหน่งเป็นกรรมการของบริษัทฯ อย่างไรก็ตาม
คณะกรรมการจะเป็นผู้พิจารณาคัดเลือกตามประสบการณ์ ความรู้
ความสามารถและต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงานกลต. และผู้ที่เกี่ยวข้อง
โดยที่ประชุมผู้ถือหุ้นเป็นผู้เสนอรายชื่อผู้ที่จะเป็นกรรมการ
ทั้งนี้คณะกรรมการจะเป็นผู้ดำเนินกิจการของบริษัทฯ ภายใต้การควบคุมของที่ประชุมใหญ่ผู้ถือหุ้นและ
ตามข้อบังคับของบริษัทฯ ซึ่งวิธีการแต่งตั้งกรรมการของบริษัทฯ สามารถสรุปได้ดังนี้

1. ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง ตามจำนวนหุ้นที่ถืออยู่

2. ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
หรือ คราวละหลายคน ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
ผู้ถือหุ้นต้องออกเสียงด้วยคะแนนเสียงที่มี คือ

1 คนต่อ 1 เสียง จะแบ่งคะแนนเสียงแก่คนใดมากน้อยเพียงใดไม่ได้

3. การออกเสียงลงคะแนนเลือกตั้งกรรมการให้ใช้เสียงข้างมาก
หากมีคะแนนเสียงเท่ากันให้ผู้ที่เป็นประธานที่ประชุม เป็นผู้ออกเสียงชี้ขาด

10.3 ค่าตอบแทนกรรมการและผู้บริหาร

  10.3.1. ค่าตอบแทนที่เป็นตัวเงิน

ในปี 2550 บริษัทฯ มีกรรมการบริษัท 8 ท่าน โดยบริษัทฯ
มีค่าตอบแทนที่เป็นตัวเงินแก่กรรมการและกรรมการตรวจสอบ สำหรับปี 2550 สรุปได้ดังนี้

ชื่อ-นามสกุล ตำแหน่ง เบี้ยประชุม(บาท) โบนัสกรรมการ(บาท)

1. นายอนุชา สิหนาทกถากุล ประธานกรรมการบริษัท 30,000.- -

2. นายนนทวัฒน์ ทองมี กรรมการผู้จัดการ 24,000.- -

3. นายเจเรมี่ คิง กรรมการ 12,000.- 100,000.-

4. พลโทถวัลยา ประภาพันธ์ กรรมการ 24,000.- 100,000.-

5. พลตำรวจตรีสุนทร บุญเรือง กรรมการ 24,000.- 100,000.-

6. นางสาวสุคนธ์ กาญจนาลัย กรรมการและ 54,000.- 100,000.-

ประธานกรรมการตรวจสอบ

7. นายพรสนอง ตู้จินดา กรรมการและ 36,000.- 100,000.-

กรรมการตรวจสอบ

8. นายผสันต์สุข อายนบุตร กรรมการและ 48,000.- 100,000.-

กรรมการตรวจสอบ

9. นายธนากร ลีละสิริ กรรมการและเลขานุการ 12,000.- -

คณะกรรมการบริษัท

รวม 264,000.- 600,000.-

ตามมติการประชุมสามัญผู้ถือหุ้นประจำปี 2550
ได้กำหนดค่าตอบแทนโบนัสกรรมการทั้งคณะให้ได้รับในวงเงินไม่เกิน 2,200,000 บาท ทั้งนี้
ในการประชุมคณะกรรมการบริษัท เมื่อวันที่ 28 กุมภาพันธ์ 2551 ได้มีมติอนุมัติเงินโบนัสประจำปี
2550 ให้แก่คณะกรรมการบริษัท จำนวน 6 ท่าน ที่มิได้มีตำแหน่งทางบริหาร (Non-Executive
Directors) ท่านละ 100,000.- บาท รวมเป็นจำนวนเงิน600,000.- บาท
โดยบริษัทฯได้จ่ายโบนัสกรรมการเมื่อวันที่ 5 มีนาคม 2551

และในปี 2550 ค่าตอบแทนสำหรับประธานกรรมการบริหาร และผู้บริหารรวมทั้งสิ้น 5 ท่าน
ได้รับค่าตอบแทนเป็นจำนวนเงินรวมทั้งสิ้น เท่ากับ 8,108,820.- บาท

หมายเหตุ - นายธนากร ลีละสิริ ได้ลาออกจากการดำรงตำแหน่งกรรมการ ตั้งแต่วันที่ 22
สิงหาคม 2550 เป็นต้นไป

-   นายเจเรมี่ คิง ได้ดำรงตำแหน่งกรรมการ แทนนายธนากร ลีละสิริ
    ที่ได้ลาออกจากการเป็นกรรมการ

  ตั้งแต่การประชุมคณะกรรมการบริษัท ครั้งที่ 3/2550 เมื่อวันที่ 22 สิงหาคม 2550 เป็นต้นไป
  และ ดำรงตำแหน่งกรรมการตั้งแต่วันที่ 23 สิงหาคม 2550

10.3.2. ค่าตอบแทนอื่นๆ

  -ไม่มี-

  10.4 การกำกับดูแลกิจการ

บริษัทฯ
มีนโยบายที่จะปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์ฯ
(ดังมีรายละเอียดตามเอกสารแนบ 2) และคณะกรรมการของบริษัทฯ
มีความเข้าใจเกี่ยวกับหน้าที่และความรับผิดชอบ เช่น กรรมการต้องปฏิบัติตามกฎหมาย
และข้อบังคับของบริษัทฯ มีความซื่อสัตย์สุจริต มีความรับผิดชอบต่อผู้ถือหุ้น
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบายและทิศทางการดำเนินงานของบริษัทฯ
มีความรับผิดชอบต่อรายงานทางการเงิน
และมีการกำกับควบคุมฝ่ายบริหารให้ดำเนินการเป็นไปตามนโยบายที่กำหนดไว้อย่างมีประสิทธิภาพและประสิทธิผล
เป็นต้น

คณะกรรมการยังมิได้ปฏิบัติในเรื่องการพิจารณาแต่งตั้งคณะกรรมการสรรหา (Nominating
Committee) และคณะกรรมการกำหนดค่าตอบแทนกรรมการ (Remuneration Committee)
เนื่องจาก บริษัทฯ เห็นว่าในปัจจุบันการพิจารณาและตัดสินใจในเรื่องต่างๆ
สามารถทำได้อย่างมีประสิทธิภาพโดยคณะกรรมการบริษัทฯ และคณะกรรมการบริหาร อย่างไรก็ดี
บริษัทฯ มีการแต่งตั้งคณะกรรมการอิสระ และกรรมการตรวจสอบ
เพื่อช่วยดูแลระบบควบคุมภายในของบริษัทฯ เพื่อให้การดำเนินงานของบริษัทฯ มีความโปร่งใส
และก่อให้เกิดประโยชน์สูงสุดแก่บริษัทฯ และผู้ถือหุ้น

ทั้งนี้ เกณฑ์ในการคัดเลือกกรรมการอิสระ
ได้เป็นไปตามคุณสมบัติที่กรรมการอิสระต้องมีตามระเบียบของตลาดหลักทรัพย์แห่งประเทศไทย คือ
เป็นกรรมการจากภายนอกที่ไม่ได้มีตำแหน่งเป็นผู้บริหารหรือพนักงานประจำของบริษัทฯ
ไม่ได้เป็นกรรมการบริหารหรือกรรมการผู้มีอำนาจลงนามผูกพันบริษัทฯ
และเป็นอิสระจากผู้ถือหุ้นรายใหญ่ ผู้บริหาร และผู้ที่เกี่ยวข้อง

  10.5 การดูแลเรื่องการใช้ข้อมูลภายใน

บริษัทฯ มีการกำหนดมาตรการป้องกันการที่กรรมการและผู้บริหารจะนำข้อมูลภายในของบริษัทฯ
ไปใช้เพื่อประโยชน์ส่วนตนดังนี้

1. ห้ามมิให้กรรมการ ผู้บริหาร รวมถึงคู่สมรส
และบุตรที่ยังไม่บรรลุนิติภาวะใช้ข้อมูลภายในเพื่อทำการซื้อ ขาย โอน
หรือรับโอนหลักทรัพย์ของบริษัทฯ ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน
โดยเฉพาะอย่างยิ่ง ในช่วง 1 เดือน ก่อนที่งบการเงินจะถูกเปิดเผยต่อสาธารณชน นอกจากนี้
ภายหลังจากที่ข้อมูลได้ถูกเผยแพร่แล้ว บุคคลข้างต้นควรละเว้นการซื้อหรือขายหลักทรัพย์
จนกระทั่งประชาชนที่ได้รับข้อมูลดังกล่าวมีเวลาประเมินข้อมูลที่ได้รับในระยะเวลาที่สมควรแล้ว

2. ให้ความรู้แก่กรรมการรวมทั้งผู้บริหารที่มีหน้าที่ที่จะต้องรายงานการถือครองหลักทรัพย์ของตน
คู่สมรส และบุตรที่ยังไม่บรรลุนิติภาวะ เกี่ยวกับการรายงานการถือครองหลักทรัพย์ของบริษัทฯ
หากกรรมการหรือผู้บริหาร รวมถึง คู่สมรส และบุตรที่ยัง ไม่บรรลุนิติภาวะที่เข้าข่าย มีการซื้อ ขาย
โอน หรือรับโอนหลักทรัพย์ของบริษัทฯ
ตามที่กำหนดไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ.
14/2540 เรื่องการจัดทำและเปิดเผยรายงานการถือหลักทรัพย์
บทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
และตามข้อกำหนดของตลาดหลักทรัพย์แห่งประเทศไทย

บริษัทฯ จะดำเนินการส่งหนังสือเวียนแจ้งให้ผู้บริหารทราบถึงบทลงโทษในเรื่องการใช้ข้อมูลภายใน
ซึ่งเริ่มตั้งแต่ ตักเตือนเป็นหนังสือ ตัดค่าจ้าง พักงานชั่วคราวโดยไม่ได้รับค่าจ้าง
หรือให้ออกจากงาน ทั้งนี้ ขึ้นอยู่กับความร้ายแรงของความผิดนั้นหากพนักงาน หรือ
ผู้บริหารไม่ให้ความร่วมมือ หรือ
หากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่บริษัทได้รับความเสียหาย

  10.6 บุคลากร

ณ วันที่ 31 ธันวาคม 2550 บริษัทฯ มีจำนวนพนักงานรวมทั้งสิ้น 80 คน ดังนี้

+----------------+----------------+----------------+-----------------+
| รายละเอียด      | พนักงานประจำ    | พนักงานชั่วคราว   | จำนวนรวม        |
|                |                |                |                 |
|                | ( คน )         | ( คน )         | ( คน )          |
+----------------+----------------+----------------+-----------------+
| วิศวกร          | 21             | -              | 21              |
+----------------+----------------+----------------+-----------------+
| สถาปนิก         | 3              | -              | 3               |
+----------------+----------------+----------------+-----------------+
| สำนักงานใหญ่     | 33             | -              | 33              |
+----------------+----------------+----------------+-----------------+
| ภาคสนาม        | 22             | 1              | 23              |
+----------------+----------------+----------------+-----------------+
| รวมทั้งสิ้น        | 79             | 1              | 80              |
+----------------+----------------+----------------+-----------------+

ในระยะเวลา 3 ปีที่ผ่านมา บริษัทฯ ไม่มีข้อพิพาทด้านแรงงานที่สำคัญ
สำหรับค่าตอบแทนพนักงานทั้งหมดในปี 2548 , ปี 2549 และ ปี 2550 มีจำนวนเงินรวมทั้งสิ้น
22.77 ล้านบาท , 29.39 ล้านบาท และ 31.49 ล้านบาท ตามลำดับ ซึ่งประกอบด้วยเงินเดือน
ค่าล่วงเวลา เงินโบนัส และค่าตอบแทนอื่นๆ

สำหรับนโยบายของบริษัทฯ ในการว่าจ้างลูกจ้างชั่วคราวประเภทคนงานก่อสร้าง บริษัทฯ
จะว่าจ้างผู้รับเหมาช่วงให้เป็น ผู้จัดหาแรงงานรายวันมาดำเนินการก่อสร้างในแต่ละโครงการ ทั้งนี้
ณ วันที่ 31 ธันวาคม 2550 บริษัทฯ มีแรงงานรายวัน ( ก่อสร้าง ) จำนวน 34 คน

นโยบายในการพัฒนาบุคลากร

บริษัทฯ มีนโยบายในการพัฒนาบุคลากรทุกระดับให้มีความรู้ความสามารถอย่างสม่ำเสมอ
ไม่ว่าจะเป็นวิศวกร หรือบุคลากรในตำแหน่งต่างๆ
โดยฝ่ายบริหารเล็งเห็นว่าบุคลากรคือทรัพยากรที่มีคุณค่าและสำคัญยิ่งต่อองค์กร
จึงมีนโยบายให้การสนับสนุนและส่งเสริมให้บุคลากรทุกระดับได้รับการพัฒนาความรู้ความสามารถ
ทักษะ และทัศนคติในการทำงานที่ดี

ที่ผ่านมา บริษัทฯ ได้จัดส่งบุคลากรเข้ารับการฝึกอบรมในหลักสูตรต่างๆ
ให้สอดคล้องกับตำแหน่งงานนั้นๆ ทั้งในและนอกสถานที่
ไม่ว่าจะเป็นการฝึกอบรมจากหน่วยงานของภาครัฐหรือเอกชน เช่น
การอบรมโครงการเสริมสร้างความเข้าใจอันตรายในงานก่อสร้างและมาตรการป้องกันตามกฎหมายความปลอดภัยในการทำงาน,
โครงการบริหารความเสี่ยงเพื่อลดความสูญเสียในงานก่อสร้าง,
โครงการวางแผนและกำหนดระยะเวลาในงานก่อสร้าง เป็นต้น ทั้งนี้ เพื่อช่วยเพิ่มประสิทธิภาพ
และก่อให้เกิดประสิทธิผลในการทำงาน ลดโอกาสการผิดพลาดหรือการลองผิดลองถูก
และส่งเสริมให้บุคลากรมีความรู้ ความก้าวหน้าในสายงานอาชีพ
และเกิดความพึงพอใจในการทำงาน
อันมีผลให้เกิดการพัฒนาแก่องค์กรและบรรลุวัตถุประสงค์ของการทำงาน
ในสภาวะการเปลี่ยนแปลงของโลกเทคโนโลยีและการแข่งขันที่รุนแรง